شه‌فه‌ق نيوز/ مايك بنس جيگر سه‌رۆك ئه‌مريكى پيشوازى له‌ ناديه‌ موراد چالاكوان كورد ئێزيدى كرد وه‌ بوونه‌ى وه‌ده‌سهاوردن خه‌ڵات نۆبڵ ئه‌را ئاشتى.
بنس له‌ لاپه‌ڕه‌ى تايبه‌ت خوه‌ى له‌ توێته‌ر ئه‌وه‌ ده‌رخست ك خوه‌ى و ئيڤانكا ترامپ راوێژكار سه‌رۆك له‌ ماڵ چه‌رمگ پيشوازى له‌ ناديه‌ موراد كردنه‌و پيرووزبايى له‌لى كردنه‌ وه‌ بوونه‌ى وه‌ده‌سهاوردن خه‌ڵات نۆبڵ ئه‌را ئاشتى.
جى باسه‌، بنس هه‌ميش وت ئازايه‌تى ناديه‌ موفاجئه‌يگ بوێ ئه‌رام ك سه‌رچه‌وه‌ى ئلهامه‌ ئه‌را گشت قوربانيه‌يل ده‌س دڕنده‌يى ريكخرياگ تيرۆريستى داعش.
